સુનીતા વિલિયમ્સ એ ભારતીય મૂળ ધરાવતી અમેરિકન મહિલા અંતરીક્ષયાત્રી છે. સુનીતાનો જન્મ 19 સપ્ટેમ્બર, 196પના રોજ ઓહાયો સ્ટેટના યુક્લીડ ખાતે થયો હતો. તેમણે મેસાચ્યુસેટ્સના નીડહામ ખાતે શિક્ષણ લીધું હતું અને 1983માં સ્નાતક થયાં હતાં. 1987માં તેમણે યુએસએ નૌકાદળ તાલીમ કેન્દ્ર (યુએસ નેવલ એકેડેમી)માંથી ફિઝિકલ સાયન્સ વિષયમાં બેચલર ઓફ સાયન્સની પદવી મેળવી હતી. 199પમાં ફલોરિડા આઇટીમાંથી એેન્જિ. મેનેજમેન્ટ વિષય સાથે માસ્ટર ઓફ સાયન્સની પદવી મેળવી હતી. સુનીતાને 1987માં યુએસ નેવલ અકાદમીમાંથી નૌકાદળની કામગીરી સોંપાઇ હતી. 1989માં તેમને નૌકાદળના વૈમાનિક તરીકેનું પદ આપવામાં આવ્યું. 1993માં તેઓ નેવલ ટેસ્ટ પાઇલોટ સ્કૂલમાંથી સ્નાતક થયાં. જૂન, 1998માં હ્યુસ્ટન, ટેક્સાસ ખાતે આવેલ નાસા દ્વારા પસંદગી પામીને અવકાશ વિજ્ઞાનની તાલીમ લેવાની શરૂ કરી. બાદ નાસાના અવકાશયાત્રી તરીકે તેમને અભિયાન 14ના એક સભ્ય તરીકે ઇન્ટરનેશનલ સ્પેસ સ્ટેશનની કામગીરી સોંપાઇ હતી બાદ તેઓ અભિયાન-1પમાં જોડાયાં હતાં. ‘પદ્મ વિભૂષણ’ થી સન્માનિત સુનીતા એક સ્ત્રી અવકાશ યાત્રી તરીકે અવકાશમાં સૌથી લાંબા સમય માટેની સફર (3રર દિવસ) કરવાનો વિક્રમ ધરાવે છે.